  Виталий Пронин Сюмси черкогуртысь 22 аресъем пиосмурт кельшытэм бускелезлэсь вашкала мудорзэ. Солэсь кузёзэ со, та синпелетэз вузаны курыса, кемалась ёртыса возем ини. Но кышномурт ӝот-ӝот верам: та мудор выжыысьтымы выжыысь кыле, со уг вузаськы. Воргорон таин буйгамтэ. Бускелезлэсь ӝытазе кытчы ке кошкемзэ тодыса, со солэн юртаз пырем но борддораз ошем мудорез лушкаса нуэм. Нылкышно бертэм бераз ик синйылтэм мудорлэсь тӧлӟемзэ, соку ик югдурез утисьёслы жингыртэм.Лушкаськись пияш пӧсь пытьыосъя ӝегатэмын. Мудорзэ интыяны вуттымтэ, со бордаз ик вылэм. Янгышсэ со ас вылаз басьтӥз, кыл кутоз Уголовной кодексысь 158 номеро статьялэн 3-тӥ люкетэзъя: муртлэн юртаз законэз тӥяса пырон но лушкаськон. Мудорлэн кузёез мылкыд кариз солэсь дунлыксэ тодыны: вашкала синпелетсэ келяз нимысьтыз экспертизае.Елена Тугашова Туспуктэм: spb.russiaregionpress.ru Теги: кылкутон Сюмси  